La Casa Municipal de Cultura acull fins al 31 de gener la mostra del projecte EncuadrARTE
09 de gener 2020

![](/media/mo1c0fwv/89-c_inauguracion_encuadrarte.jpg)  

La Casa Municipal de Cultura acull fins al 31 de gener la mostra de fotografies del projecte EncuadrARTE, obra del col·legi d'Educació Especial Torrepinos de Torrent (Horta). Este projecte consistix a reproduir, a través de la fotografia, alguns dels retrats més famosos de la història de l'art, sent l'alumnat qui els protagonitza encarnant els personatges de les obres seleccionades. La inauguració de l'exposició, a la qual van assistir l'alcalde de Sagunt, Darío Moreno, i la regidora de Cultura, Asun Moll, va tindre lloc dimecres, 8 de gener, a les 19 hores.

El procés de selecció de les peces originals d'este projecte, que va nàixer a l'estiu de 2015 mentre el professorat del centre treballava en la programació del nou curs, havia d'atendre dos premisses, «**d'una banda, disposar d'una alumna i un alumne que s'ajustara al personatge que havien d'interpretar i, d’una altra, que el centre comptara amb els recursos necessaris per a reproduir els elements que componen la fotografia, tals com decorat, vestuaris o maquillatge**», segons explica el professorat.​  

![](/media/ofyg23eg/89-c_exposicion-8-1-2020-4.jpg)  

La classe d'Educació Artística i Plàstica va ser el lloc en què l'alumnat va pintar i va dissenyar els fons necessaris per a replicar els retrats seleccionats. Pel que respecta al fotògraf que es va encarregar de l'aspecte tècnic i que va capturar estos instants de joc i treball previ, va ser el pare d'una de les alumnes, Juan Miguel Esteve.

L'equip d'EncuadrARTE declara que este projecte «**s'ha convertit en un estímul, per això continuarem treballant i pensant en nous projectes, ja que volem crear noves xarxes entre l'educació ordinària i l'especial que ens permeta compartir experiències i així continuar avançant cap a una societat més inclusiva**».​  

**![](/media/v2ubbvxk/89-c_exposicion-8-1-2020-3.jpg)  
**

​

*   [](http://www.facebook.com/sharer.php?u=https://aytosagunto.es/va/actualitat/la-casa-municipal-de-cultura-acull-fins-al-31-de-gener-la-mostra-del-projecte-encuadrarte/ "Facebook")
*   [](http://twitter.com/share?url=https://aytosagunto.es/va/actualitat/la-casa-municipal-de-cultura-acull-fins-al-31-de-gener-la-mostra-del-projecte-encuadrarte/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-municipal-de-cultura-acull-fins-al-31-de-gener-la-mostra-del-projecte-encuadrarte/ "Linked In")
*   [](mailto:?body=https://aytosagunto.es/va/actualitat/la-casa-municipal-de-cultura-acull-fins-al-31-de-gener-la-mostra-del-projecte-encuadrarte/)